— 310 — 

 XXI 



REQUÊTE A LA MUj^ICIPALITÉ POUR LA RÉDUCTION D J RACHAT d'uN chaH- 

 Vari (1) MÉRITÉ PAR UNE VEUVE Q-"l S'ÉTA.IT REMARIÉE (1480). 



(Comptes municipaux de Besançon.) 



A mes très honorés seigneurs messeigneurs les Recteurs et Gouverneurs 

 de la citey de Besançon : 



Supplie très humblement vostre humble et obéissante Esteve- 

 note, relicte de Pierre Vernier, femme de Philebert Dunant, 

 comme soit ensin que puis ung [an] ença ayez imposer à ladite 

 suppliant, laquelle est poure femme et chambrière, pour son cha- 

 revary, la somme de quatre florins d'or : pour quoy, sachant qu'elle 

 estoit troupt imposer, actendus que sondit mary n'estoit onques 

 estey marié, fit faire une requeste adressant à vous, requérant avoir 

 grâce de ladite somme pour ce que ceulx que imposèrent lesdits 

 quatre florins d'or cuidient que sondit mary fut jay estey mariez 

 et ycelle veve, par vous de vostre graice la remite à deux florins 

 monnoie, comme de ce aulcuns de vous Mesdisseigneurs peulent 

 sçavoir; laquelle requeste a perdus : par quoy monsieur vostre 

 trésorié ne luy veult paisser sy n'apert de ladite rémission ; il vous 

 plaise, mes très honorés seigneurs, mander à vostredit trésorié 

 qu'il la quicte pour deux florins monnoie, lesquelx en ait jay paie 

 ung; et vous ferez bien et asmone, et ladite suppliant [priera] 

 Dieu Nostre Seigneur Jhésu-Grist pour vous. 



(En marge) Au trésourier, qu'il tienne quicte la suppliante 

 moyennant la somme de deulx florins d'or qu'elle payera audit 

 trésourier,. auquel l'on ordonne que se face payer sans délay. Fait 

 le xvii" de novembre [M. CGGC] LXXX. 



(1) Le rachat des charivaris faisait annuellement l'objet d'une recette assez 

 importante pour que la municipalité accordât une gratification aux vicaires 

 des paroisses qui lui signalaient les cas de cette nature à frapper d'une amende; 

 témoin le passage suivant des Comptes de la ville pour l'année 1434 : 



« Audit recepveur qui a bailler es cbappellains et vicaires de Sains Jehan, 

 Pierre et Magdeleine de Besancon, et à ung chascun d'eulx, un bonnet, en la 

 valeur d'ung chascuu bonnet de six gros viez , pour desclairer audit tressou- 

 rier et bailler par escript les noms de ceulx que debvoient les charevary ; pour 

 ce xviii gros viez. > 



